η πολις θεσσαλονικεων δηλιων τηι βουληι και τωι δημωι χαιρειν παραγενομενου βουλωνος του παρ υμων αποσταλεντος πρεσβευτου και τα τε ψηφισματα αποδοντος δι ων ετετιμηκειτε αδμητον βοκρου και παρελθοντος εις την εκκλησιαν και διαλεγεντος ακολουθως τοις εψηφισμενοις ταυτα τε προθυμως προσεδεξαμεθα και του ψηφισμα[τ]ος καθ ο συνεκεχωρηκειμεν τα παρ υμων αξιω[ματ]α πεπομφαμεν υμιν το αντιγραφον οπως ειδητε σωσιπατρος ο υπεπιστατης και οι α[ρμ]οσται μενανδρος νικοδημος φιλοδημος ιππιας αυσων ειπαν επειδη βουλων ο παρα του δημου του δηλιων αποσταλεις πρεσβευτης προς την πολιν τα τε ψηφισματα απεδωκεν καθ α βουληθεις ο δημος αποδουναι χαριν αδμητωι τωι βοκρου των εις αυτον ευεργεσιων ενεκεν εσστεφανωκεν αυτον δαφνης στεφανωι τωι του θεου και δυσι χαλκαις εικοσιν ων την μεν μιαν εψηφισατο στησειν παρ αυτοις εν τωι τεμενε[ι] παρα τον βωμον του διος του πολιεως την δε ετεραν εν θεσσαλονικει και την τε αναγραφην του στεφανου και την αναθεσιν της εικονος οπως συντελεσθωσιν καθαπερ εγεγραφει δια του ψηφισματος ηξιου την ημετεραν πολιν οικειως εχουσαν προς αυτον δουναι τοπον ως βελτιστον και τοις δεδογμενοις ακολουθως διαλεγεντος και του βουλωνος δεδοχθαι τηι βουλει τον τε δημον επαινεσαι τον δηλιων οτι και θεσσαλονικευσιν τοις αδμητου πολιταις ευχαριστησεν [στεφανωσας] αυτον των ειρημενων ευεργεσιων ενε[κεν] αξιον οντα των εψηφισμενων τιμων και δουναι τον επι τους αγων[α]ς τηι μεν αναγραφηι του στεφανου και παρα-----τωνις τηρων τηι δ αναθεσει της εικονος ον αν [τοπον] δο[ξηι] τοις βουλευταις.
Delos — 240-230? BC
 240-230? BC